CELEX: C2006/224/39
Language: sl
Date: 2006-09-16 00:00:00
Title: Zadeva C-276/06: Predlog za sprejetje predhodne odločbe, ki ga je vložilo Tribunal du Travail de Verviers (Belgija) dne 26. junija 2006 — Mamate El Youssfi proti Office national des pensions

16.9.2006   
            
            
               SL
            
            
               Uradni list Evropske unije
            
            
               C 224/21
            
         Predlog za sprejetje predhodne odločbe, ki ga je vložilo Tribunal du Travail de Verviers (Belgija) dne 26. junija 2006 — Mamate El Youssfi proti Office national des pensions
   (Zadeva C-276/06)
   (2006/C 224/39)
   Jezik postopka: francoščina
   Predložitveno sodišče
   Tribunal du Travail de Verviers
   Stranki v postopku v glavni stvari
   
      Tožeča stranka: Mamate El Youssfi
   
      Tožena stranka: Office national des pensions
   Vprašanje za predhodno odločanje
   Ali ni zavrnitev zakonitega zajamčenega dohodka starejšim osebam,
   
               —
            
            
               ker se Uredba Sveta Evropskih skupnosti 1408/71 z dne 14. junija (1) ne uporablja za tožečo stranko,
            
         
               —
            
            
               ker tožeči stranki ni priznan status osebe brez državljanstva ali begunec,
            
         
               —
            
            
               ker ni državljan države članice, s katero je Belgija sklenila konvencijo o recipročnosti na področju zajamčenih dohodkov ali je priznala obstoj dejanske recipročnosti
            
         
               —
            
            
               ali ker ni upravičena do nobene starostne pokojnine ali preživnine na podlagi belgijskega sistema,
            
         posledica
   
               —
            
            
               preveč omejevalne razlage Uredbe (ES) št. 883/2004 z dne 29. aprila 2004 (2) (ki je nadomestila Uredbo (EGS) št. 1408/71 z dne 14. junija 1971), zlasti glede na člen 14 EKČP, člen 1 njenega Protokola št. 1 in Uredbo (EGS) št. 859/2003 z dne 14. maja 2003 (3),
            
         
               —
            
            
               oziroma razlage Uredbe (ES) št. 883/2004, ki naj bi bila nezdružljiva s Sporazumom o sodelovanju, ki sta ga Evropska gospodarska skupnosti in Kraljevina Maroko podpisali 27. aprila 1976 v Rabatu in ki ga je v imenu Skupnosti odobrila Uredba Sveta (EGS) št. 2211/78 z dne 26. septembra 1978 (UL L 264, str. 1) (4) in dopolnil Sporazum ES-Maroko z dne 26. februarja 1996 (UL L 70, 18.3.2000)?
            
         
      (1)  Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL L 149, str. 2).
   
      (2)  Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (besedilo velja za EGP in Švico) (UL L 166, str. 1).
   
      (3)  Uredba Sveta (ES) št. 859/2003 z dne 14. maja 2003 o razširitvi določb Uredbe (EGS) št. 1408/71 in Uredbe (EGS) št. 574/72 na državljane tretjih držav, za katere navedene določbe ne veljajo le na podlagi njihovega državljanstva (UL L 124, str. 1).
   
      (4)  Uredba Sveta (EGS) št. 2211/78 z dne 26. septembra 1978 o sklenitvi Sporazuma o sodelovanju med Evropsko gospodarsko skupnostjo in Kraljevino Maroko (UL L 264, str. 1).